SAD – BiH: Hillary Clinton 11. oktobra u Sarajevu
To biti prilika za susret Clinton - Dodik, ali službene posjete Banjaluci, zbog nedostatka vremena, ovog puta neće biti
Budućnost balkanskih zemalja je u Evropskoj uniji i NATO savezu i Sjedinjene Američke Države taj put snažno podržavaju, rekao je zamjenik američke državne tajnice za Evropu i Euroaziju Philip H. Gordon da današnjoj konferenciji za novinare, dan, dva prije odlaska državne tajnice Hillary Clinton u Bosnu i Hercegovinu, Srbiju i na Kosovo. Gospodin Gordon je precizirao da će gospođa Clinton balkansku turneju početi u Sarajevu 11. oktobra, nakon čega će boraviti u Beogradu i Prištini, a 14. oktobra sastati se sa predstanicima Evropske unije i ministrima zemalja članica NATO saveza u Briselu. Ona će u Briselu prenijeti poruku o potrebi da se proces prijema zemalja koje će posjetiti revitalizira, takođe je istakao gospodin Gordon. Državni sekretar Hillary Clinton će se u Sarajevu sastati sa sva tri sadašnja člana Predsjedništva BiH, Harisom Silajdžićem, Nebojšom Radmanovićem i Željkom Komšićem, ali i sa novoizabranim članom Predsjedništva Bakirom Izetbegovićem. Ona će imati sastanak i sa Visokim predstavnikm Valentinom Inckom poslije čega će uslijediti posjeta novom kampusu američke ambasade koji će uskoro biti otvoren. Na pitanje da li će se Clintonova sastati sa sadašnjim premijerom i novim predsjednikom Republike Srpske Miloradom Dodikom, gospodin Gordon je odgovorio da su i gospodin Dodik i drugi politički akteri svakako pozvani da učestvuju u političkim aktivnostima tokom posjete, te da će to biti prilika za susret Dodik - Clinton, ali da službene posjete Banjaluci zbog nedostatka vremena ovog puta neće biti. - rekao je Philip Gordon. Na pitanje Glasa Amerike, da li se to odnosi i na ustavne promjene, Gordon je odgovorio: Naše naredno pitanje, pitanje da li State Department smatra da je put ka NATO savezu možda lakši, jer direktno i odmah ide u prilog sva tri konstitutivna naroda, a za uzvrat donosi sigurnost i stabilnost, Gordon je prokomentirao riječima: Kada je u pitanju posjeta Srbiji, gospodin Gordon je rekao da će se državna tajnica Hillary Clinton u Beogradu sastati sa presjednikom Srbije Borisom Tadićem, ministrom vanjskih poslova Vukom Jeremićem, te da će jedno od pitanja, relevantno i za BiH, biti privođenje pravdi optuženika za ratne zločine Ratka Mladića, što ostaje jedan od najvećih prioriteta Sjedinjenih Država. O Kosovu neće biti apsolutno nikakvih pregovora, jer Sjedinjene Države smatraju suverenitet i teritorijalni integritet Kosova neprikosnovenim. Kosovo je završena priča i vrijeme je da se uspostavi mir sa susjedima i krene naprijed, takođe je istakao zamjenik državnog sekretara Philip Gordon na današnjoj konferenciji za novinare održanoj u State Departmentu.